stanford-oval/wikipedia huggingface dataset:
הנערה מפליינוויל

| --- | --- |

 סוגה:  סרט דרמה 
 יוצרים:  ליז האנה  פטריק מקמנוס
 שחקנים:  אל פנינג  נורברט ליאו בוץ  קלואי סביני  קולטון ראיין  קארה בונו 
 ארץ מקור:  ארצות הברית 
 שפות:  אנגלית 
 מספר עונות:  1 
 מספר פרקים:  8 
 הפקה
 מפיקים בפועל:  ליז האנה 
 שידור
 רשת שידור:  הולו 
 תקופת שידור מקורית:  29 במרץ 2022 – 3 במאי 2022 
 קישורים חיצוניים
 דף התוכנית ב-IMDb
 
הנערה מפליינוויל (באנגלית: The Girl From Plainville) היא סדרת דרמה אמריקאית הנוצרה על ידי ליז האנה ופטריק מקמנוס. בסדרה מככבים אל פנינג וקולטון ראיין. הסדרה מתארת את האירועים שהובילו למותו של קונרד רוי וההרשעה של חברתו מישל קרטר בהריגה ברשלנות.
עלילה > רקע

ב-2014 נמצא הנער קונרד רוי ללא רוח חיים ברכבו (אנ'). סיבת המוות הוכרזה כהתאבדות, אלא שאחרי שנבדקו ההתכתבויות בסלולרי שלו, גילו חוקרי המשטרה סדרה ארוכה של תכתובות בין רוי למישל קרטר, נערה מפליינוויל, עיירה בקרבת מקום מגוריו. רוי וקרטר נפגשו לראשונה, בזמן שבילו בחופשה בפלורידה, ונוצר ביניהם קשר לא בריא. רוי שיתף את קרטר במחשבות אובדניות שהתעוררו אצלו, והיא עודדה אותו להתאבד. ההתכתבויות ביניהם פורסמו וקרטר הועמדה לדין בעוון גרימת מוות ברשלנות ונשפטה לשנתיים וחצי שנות מאסר.
שחקנים ודמויות > תפקידים ראשיים

אל פנינג – מישל קרטר
קולטון ראיין – קונרד "קוקו" רוי השלישי
קלואי סביני – לין רוי
נורברט ליאו בוץ – בתור קונרד "קו" רוי השני
קארה בוונו – גייל קרטר
קאי לנוקס – דייוויד קרטר
שחקנים ודמויות > תפקידי משנה

פיטר גרטי – קונרד רוי, האב
מייקל מוסלי – ג'וזף קטלדו
אלה קנדי דייוויס – סידני רוי
פרל אמנדה דיקסון – סוזי פירס
שאריק חאן – אדם
קיילי ליה פייג' – קאסי וילקינס
ג'פרי וולברג – רוב מהוני
הפקה

את התסריט כתבה ליז האנה, שהייתה מועמדת לאוסקר על התסריט ל"העיתון" של סטיבן ספילברג.
ב-15 באוגוסט 2019, פורסם ש-"Universal Cable Productions" מפתחת סדרת טלוויזיה בהשראת המקרה, כשבמאית סרטי התעודה ארין לי קאר והעיתונאית ג'סי בארון משמשות כמפיקות יועצות. ב-7 באוגוסט 2020, דווח שהפקת הסדרה יוצאת לפועל ותיקרא בשם: הנערה מפליינוויל (The Girl From Plainville) ותוקרן בשירות הסטרימינג הולו. הסדרה נוצרה על ידי ליז האנה ופטריק מקמנוס שמפיקים בפועל לצד אל פאנינג ובריטני קאהן וורד. "Universal Content Productions",‏ "Echo Lake Entertainment" ו-"Littleton Road Productions" הן חברות ההפקה המעורבות בהפקת הסדרה. ב-14 באפריל 2021, פורסם כי ליסה צ'ולודנקו אמורה לביים את שני הפרקים הראשונים של הסדרה. ב-2 בספטמבר 2021 דווח כי האנה, זטנה פואנטס ופיפה ביאנקו נוספו כבמאים לסדרה. הסדרה אמורה לצאת לאקרנים ב-29 במרץ 2022.
הצילומים לסדרה החלו ב-17 באוגוסט 2021 והסתיימו ב-10 בדצמבר 2021 בסוואנה, ג'ורג'יה.
הפקה > ליהוק

עם הודעת הזמנת הסדרה, דווח כי אל פנינג לוהקה לתפקיד ראשי ותגלם את מישל קרטר בסדרה. ב-6 במאי 2021, פורסם כי קולטון ראיין לוהק לתפקיד קונרד רוי. באוגוסט 2021, דווח כי קלואי סביני, נורברט ליאו בוץ, קארה בונו וקאי לנוקס לוהקו לתפקידים חוזרים. ב-1 באוקטובר 2021, פורסם כי פיטר גרטי, מייקל מוסלי, אלה קנדי דייוויס, פרל אמנדה דיקסון, קיילי ליה פייג' וג'פרי וולברג לוהקו אף הם לתפקידים חוזרים.
הסדרה אמורה לצאת בבכורה בשירות הסטרימינג הולו ב-29 במרץ 2022. פרקים ראשונים של הסדרה ישודרו ב-South by Southwest, סדרת פסטיבלים ואירועי אינטראקטיב, מוזיקה וסרטים המתקיימים מדי אביב באוסטין שבטקסס, ארצות הברית ב-12 במרץ 2022.
הערות שוליים

1 2  Otterson, Joe (6 במאי 2021). "Colton Ryan Joins Elle Fanning in Texting Suicide Case Series 'Girl From Plainville' at Hulu". Variety. נבדק ב-6 במאי 2021. {{cite web}}:  (עזרה)
↑  Huff, Lauren. "Elle Fanning goes on trial as Michelle Carter in eerie first look at 'The Girl From Plainville'". EW.com (באנגלית). נבדק ב-2022-02-18.
↑  Katharine Q. Seelye וJess Bidgood, Guilty Verdict for Young Woman Who Urged Friend to Kill Himself, ‏5 במאי 2017
↑  Andreeva, Nellie; Petski, Denise (15 באוגוסט 2019). "UCP To Develop True Crime Series About Texting Suicide Case". Deadline Hollywood (באנגלית). נבדק ב-24 באוגוסט 2019. {{cite web}}:  (עזרה)
↑  White, Peter (7 באוגוסט 2020). "Hulu Goes Straight-To-Series With Elle Fanning Texting Suicide Drama & Food Doc From David Chang & Morgan Neville". Deadline Hollywood. נבדק ב-29 באוגוסט 2021. {{cite web}}:  (עזרה)
↑  White, Peter (14 באפריל 2021). "Lisa Cholodenko To Direct Elle Fanning Hulu Series 'The Girl from Plainville'". Deadline Hollywood. נבדק ב-29 באוגוסט 2021. {{cite web}}:  (עזרה)
↑  Petski, Denise (2 בספטמבר 2021). "'The Girl from Plainville' Adds Liz Hannah, Zetna Fuentes & Pippa Bianco As Directors For Hulu Limited Series". Deadline Hollywood. נבדק ב-2 בספטמבר 2021. {{cite web}}:  (עזרה)
1 2  Del Rosario, Alexandra (8 בפברואר 2022). "'The Girl From Plainville' EPs Talk Bringing 'Glee' To Hulu Series "As A Tool To Explore" Michelle Carter's Story". Deadline Hollywood. נבדק ב-8 בפברואר 2022. {{cite web}}:  (עזרה)
↑  "The Girl from Plainville". Variety Insight. אורכב מ-המקור ב-8 בפברואר 2022. נבדק ב-8 בפברואר 2022. {{cite web}}:  (עזרה)
↑  Otterson, Joe (7 באוגוסט 2020). "Elle Fanning to Star in Hulu Series Based on Michelle Carter Texting Suicide Case". Variety (באנגלית). נבדק ב-7 באוגוסט 2020. {{cite web}}:  (עזרה)
↑  Petski, Denise (20 באוגוסט 2021). "Chloë Sevigny Joins Elle Fanning & Colton Ryan In Hulu Series 'The Girl From Plainville'". Deadline Hollywood. נבדק ב-29 באוגוסט 2021. {{cite web}}:  (עזרה)
↑  Petski, Denise (27 באוגוסט 2021). "'The Girl From Plainville': Norbert Leo Butz Joins Elle Fanning, Colton Ryan & Chloë Sevigny In Hulu Series". Deadline Hollywood. נבדק ב-29 באוגוסט 2021. {{cite web}}:  (עזרה)
↑  Petski, Denise (30 באוגוסט 2021). "'The Girl From Plainville': Cara Buono & Kai Lennox Join Elle Fanning In Hulu Seriess". Deadline Hollywood. נבדק ב-30 באוגוסט 2021. {{cite web}}:  (עזרה)
↑  Rosario, Alexandra Del (1 באוקטובר 2021). "'The Girl From Plainville': Peter Gerety, Michael Mosley Among Six Set As Recurring For Hulu Limited Series". Deadline Hollywood. נבדק ב-1 באוקטובר 2021. {{cite web}}:  (עזרה)
↑  "The Girl From Plainville". SXSW. נבדק ב-22 בפברואר 2022. {{cite web}}:  (עזרה)
בלוקבסטר (סדרת טלוויזיה)

| --- | --- |

 סוגה:  קומדיה במקום העבודה
 יוצרים:  ונסה ראמוס
 שחקנים:  רנדל פארק  טיילר אלוורז  אולגה מרדיז  מליסה פומרו  מדלן ארתור 
 משתתפים:  רנדל פארק  מליסה פומרו  טיילר אלוורז  מדלן ארתור  אולגה מרדיז
 ארץ מקור:  ארצות הברית ארצות הברית
 שפות:  אנגלית
 מספר עונות:  1
 מספר פרקים:  10
 הפקה
 מפיק:  ברדג'ר ויניגר  רוברט פטרוביץ'  פיימן בנץ'
 מפיקים בפועל:  ג'ון דייוויס  ג'ון פוקס  דייוויד כספי (אנ')  ג'קי רלארק  ונסה ראמוס
 הפצה:  נטפליקס
 אתר צילומים:  ונקובר, קנדה
 שידור
 רשת שידור:  Netflix
 תקופת שידור מקורית:  3 בנובמבר 2022
 קישורים חיצוניים
 דף התוכנית ב-IMDb
 
בלוקבאסטר (באנגלית: Blockbuster) היא סדרת טלוויזיה קומית אמריקאית שנוצרה על ידי ונסה ראמוס, והיא מבוססת על סיפורו של חברת בלוקבסטר. כל 10 פרקיה של עונתה הראשונה עלו ביחד בשירות הסטרימינג של נטפליקס ב-3 בנובמבר 2022.
זאת הפעם השנייה שנטפליקס משתמשת במותג "Blockbuster", כשהפעם הראשונה הייתה כששידרה את הסרט התיעודי "The Last Blockbuster".
הסדרה בוטלה לאחר עונה אחת בעקבות ביקורות שליליות.
תקציר העלילה

עלילת הסדרה הבדיונית מתרחשת בחנות סרטי הווידאו האחרונה של חברת בלוקבסטר בארצות הברית.
שחקנים ודמויות > ראשי

רנדל פארק בתפקיד טימי יון, מנהל חנות הווידאו האחרונה בלוקבאסטר.
מליסה פומרו בתור אלייזה ווקר, המאוהבת ביון ועובדת בחנותו.
אולגה מרדיז בתור קוני סראנו, עובדת מבוגרת בחנות.
טיילר אלוורז בתור קרלוס הררה, עובד צעיר בחנות שחולם להיות במאי, בדומה לקוונטין טרנטינו.
מדלן ארתור בתפקיד האנה הדמן, עובדת בחנות.
שחקנים ודמויות > משנה

ג'יי בי סמוב בתור פרסי סקוט, החבר הטוב ביותר של טימי ולקוח קבוע בחנות.
קמאיה פיירבורן בתור קיילה סקוט, בתו של פרסי שעובדת בחנות.
לאונרד רובינסון בתור אארון ווקר, בעלה של אלייזה.
קיגן קונור טרייסי בתור רנה, מושא אהבה פוטנציאלית של טימי.
שחקנים ודמויות > אורח

אשלי אלכסנדר בתור מילה
רובין בראדלי בתור מירנדה
בובי מויניהן בתור סטיבי, שחקן עבר בילדותו.
הפקה > הפקה

במקור, הסדרה הוצגה למנהלים בערוץ NBC; עם זאת, הם לא נתנו להפקת הסדרה אור ירוק. "יוניברסל טלוויזן" פנתה לנטפליקס שליהקה את רנדל פארק לתפקיד הראשי.
נטפליקס הכריזה רשמית על הפקת הסדרה ב-17 בנובמבר 2021. הסדרה נוצרה על ידי ונסה ראמוס שעבדה בעבר בתוכניות כמו "סופרסטור" ו"ברוקלין תשע-תשע". יחד עם הכרזת הסדרה אושר כי הסדרה תופק על ידי דייוויס בידור ויוניברסל טלוויזן. כמו כן, הוכרז שדייוויד כספי(אנ') וג'קי קלארק ישמשו כתסריטאים בסדרה, וג'ון דייוויס ישמש כמפיק בפועל תחת "דייוויס אנטרטיינמנט". קלארק, כספי, ג'ון פוקס וראמוס ישמשו כמפיקים בפועל, כאשר ברידג'ר וינגר ורוברט פטרוביץ' ישמשו כמפיקים משותפים. בפברואר 2022, "דדליין הוליווד" דיווחה שפיימן בנץ יביים ארבעה פרקים של הסדרה כולל הפיילוט. בנץ ישמש גם כמפיק בפועל עבור ארבעת הפרקים הללו. במאיות בעונה הראשונה בנוסף לבנץ. ריק פייג' משמש כצלם של הסדרה.
טריילר הסדרה שוחרר ב-5 במאי 2022 במהלך פסטיבל "Netflix Is A Joke". הסדרה עלתה לאקרנים ב-3 בנובמבר 2022.
הפקה > ליהוק

עם ההכרזה על הסדרה בנובמבר 2021, רנדל פארק לוהק לתפקיד ראשי כטימי יון. דמותו מתוארת כאדם חולם וחובב סרטים. בפברואר 2022, מליסה פומרו לוהקה לדמות בשם אלייזה שמתוארת כאם שנישואיה לאהובה מהתיכון, רעועים. במרץ 2022, טיילר אלוורז, מדלן ארתור ואולגה מרדיז לוהקו לתפקידים שמשחקים את קרלוס, האנה וקוני בהתאמה. בנוסף, ג'יי בי סמוב לוהק לתפקיד חברו הטוב ביותר של טימי. פרסי וקמאיה פיירבורן לוהקו לתפקיד בתו של פרסי, כששתיהן הופיעו בתפקידי אורח. במאי 2022, דווח כי אשלי אלכסנדר ורובין בראדלי יופיעו בתפקידי אורח.
הפקה > צילומים

ההפקה של העונה הראשונה החלה ב-28 בפברואר 2022. הצילומים החלו בוונקובר, קנדה באפריל 2022. הצילומים לעונה הראשונה הסתיימו ב-4 במאי 2022.
ביטול הסדרה

בדצמבר 2022 אושר שהסדרה לא תמשיך לעונה נוספת מפאת ביקורות שליליות.
הערות שוליים

1 2  Jennifer Zhan, Netflix Has Put Blockbuster Out of Business After One Season, Vulture, ‏2022-12-16 (באנגלית אמריקאית)
↑  Andreeva, Nellie (18 בנובמבר 2021). "Netflix Gets Last Laugh With Blockbuster Video Store Comedy Series Starring Randall Park". Deadline Hollywood. נבדק ב-18 בנובמבר 2021. {{cite web}}:  (עזרה)
↑  Moore, Kasey (5 בינואר 2022). "Everything We Know So Far About Netflix's 'Blockbuster' Series". What’s On Netflix. נבדק ב-9 בינואר 2022. {{cite web}}:  (עזרה)
↑  Cordero, Rosy (26 באוגוסט 2022). "'Blockbuster': Randall Park and Melissa Fumero-Led Series Reveals Premiere Date; First-Look Photos". Deadline Hollywood. נבדק ב-26 באוגוסט 2022. {{cite web}}:  (עזרה)
↑  Goldberg, Lesley (17 בפברואר 2022). "Melissa Fumero to Star Opposite Randall Park in Netflix's 'Blockbuster' Series". Hollywood Reporter. {{cite news}}:  (עזרה)
↑  Goldberg, Lesley (17 בנובמבר 2021). "'Blockbuster' Comedy Starring Randall Park a Go at Netflix". The Hollywood Reporter. {{cite news}}:  (עזרה)
↑  Andreeva, Nellie (10 בפברואר 2022). "'Blockbuster': Payman Benz To Direct, Co-Executive Produce Netflix Video Store Comedy". Deadline Hollywood. {{cite news}}:  (עזרה)
↑  Burlingame, Russ (4 במרץ 2022). "Production Has Started on Blockbuster Video Sitcom From Netflix". Comicbook.com. {{cite news}}:  (עזרה)
↑  Petski, Denise (5 במאי 2022). "'Blockbuster': First-Look At Randall Park & Melissa Fumero In Netflix Video Store Comedy — Photo". Deadline Hollywood. {{cite news}}:  (עזרה)
↑  Otterson, Joe (3 במרץ 2022). "Netflix's 'Blockbuster' Comedy Series Adds Five To Cast". Deadline Hollywood. {{cite news}}:  (עזרה)
↑  Pudsey, Allison (31 במרץ 2022). "14 Movies and TV shows filming in Vancouver this April". DailyHive. {{cite news}}:  (עזרה)
↑  thatvanessaramos (4 במאי 2022). "Goodbye first showrunner office. That's a wrap on Blockbuster season one and my heart is so full of love for everyone who was a part of it. (Lucy had to be recast due to an incident at catering)". Instagram. נבדק ב-30 במאי 2022. {{cite web}}:  (עזרה)
דייוויד כספי (אנ') משמש ככותב ומפיק בפועל
השטן באוהיו

| --- | --- |

 מבוסס על:  ספר באותו שם מאת דריה פולטין
 סוגה:  מתח, מסתורין
 יוצרים:  דריה פולטין
 שחקנים:  אמילי דשנל   סם ייגר   חררדו סלאסקו   מדלן ארתור   סזריה דוטסון   אלישה ניוטון   נעמי טאן
 ארץ מקור:  ארצות הברית ארצות הברית
 שפות:  אנגלית
 מספר עונות:  1
 מספר פרקים:  8
 הפקה
 מפיק:  איאן היי
 מפיקים בפועל:  דריה פולטין   ריצ'ל מילר   אנדרו ויילדר
 הפצה:  נטפליקס
 אתר צילומים:  ונקובר, קנדה
 אורך פרק:  45 דקות
 שידור
 רשת שידור:  נטפליקס 
 תקופת שידור מקורית:  2 בספטמבר 2022
 קישורים חיצוניים
 דף התוכנית ב-IMDb
 
השטן באוהיו (באנגלית: Devil in Ohio) היא מיני-סדרת מתח בת שמונה פרקים המבוססת על ספר באותו שם מאת דריה פולטין, שעובד לסדרה בהפקת רשת ההזרמה נטפליקס.
עלילה

ד"ר סוזאן מאטיס פסיכיאטרית בבית החולים אוספת לביתה נערה מסתורית הנמלטת מציפורני כת מסתורית. נוכחות הנערה בביתה מטלטלת את עולמם של בני המשפחה.
שחקנים ודמויות

אמילי דשנל - ד"ר סוזן מאטיס: פסיכיאטרית בבית חולים.
סם ייגר - פיטר
חררדו סלאסקו - הבלש לופז
מדלן ארתור - מיי
סזריה דוטסון - ג'ול מאטיס: בתה בת ה-15 של סוזן.
אלישה ניוטון - הלן
נעמי טאן - דני
ד'ג'ולייט אמארה - טטיאנה
ג'ייסון סקאקי - אייזק
מרסי טי האוס - אדל
סמנתה פריס - רודה
בראדלי סטרייקר בתור השריף ווילקינס
אוון אליסון - סבסטיאן
טיי ווד - טדי
סטייסי פרבר - ג'ינה
טאמו פניקיט - מלאכי
קינן טרייסי - נואה
הפקה

ג'ון פאוסט, בראד אנדרסון, לסלי הופ וסטיב אדלסון יביימו פרקים של הסדרה.
ב-15 בספטמבר 2021, הוכרז שנטפליקס נתנה אישור להפקת מיני סדרה בת שמונה פרקים המבוססת על הרומן של דריה פולטין. פולטין, רייצ'ל מילר ואנדרו ויילדר הם מפיקים בפועל, ואיאן היי משמש כמפיק.
הפקה > ליהוק

לצד הכרזת הסדרה, לוהקו אמילי דשנל, סם ייגר, חררדו סלאסקו, מדלן ארתור, סזריה דוטסון, אלישה ניוטון ונעמי טאן. ד'גולייט אמארה ,ג'ייסון סקאקי, מארסי. טי האוס, סמתה פריס, בראדלי סטרייקר, אוון אליסון, טיי ווד, סטטיסי פרבר טאמו פניקיט וקינן טרייסי לוהקו באוקטובר 2021.
הפקה > צילומים

הצילומים החלו ב-8 בספטמבר 2021 בוונקובר, קנדה, והסתיימו ב-13 בדצמבר 2021.
הערות שוליים

↑  Otterson, Joe (15 בספטמבר 2021). "Emily Deschanel to Lead Netflix Thriller Series 'Devil in Ohio'". Variety. ארכיון מ-2021-09-15. נבדק ב-28 בנובמבר 2021. {{cite web}}:  (עזרה)
↑  Goldberg, Lesley (15 בספטמבר 2021). "Emily Deschanel to Star in 'Devil in Ohio' Netflix Series". The Hollywood Reporter. ארכיון מ-2021-09-16. נבדק ב-28 בנובמבר 2021. {{cite web}}:  (עזרה)
↑  Cordero, Rosy (19 באוקטובר 2021). "'Devil In Ohio': Netflix Rounds Out Cast Of Emily Deschanel Limited Series". Deadline. ארכיון מ-2021-10-19. נבדק ב-28 בנובמבר 2021. {{cite web}}:  (עזרה)
↑  "#1261 08/26" (PDF). Production Weekly. 26 באוגוסט 2021. ארכיון (PDF) מ-10 באוקטובר 2021. נבדק ב-28 בנובמבר 2021. {{cite web}}:  (עזרה)
↑  "DGC BC PRODUCTION LIST" (PDF). Directors Guild of Canada. 17 בדצמבר 2021. ארכיון (PDF) מ-17 בדצמבר 2021. נבדק ב-12 בדצמבר 2021. {{cite web}}:  (עזרה)
מה אם...? (סדרת טלוויזיה)

| --- | --- |

הסמליל הרשמי
 מבוסס על:  חוברות הקומיקס "מה אם...?" מאת מארוול קומיקס
 סוגה:  גיבורי-על אנתולוגיה הנפשה
 יוצרים:  איי. סי. בראדלי
 בימוי:  בריאן אנדרוז
 מדבבים:  ג'פרי רייט
 ארץ מקור:  ארצות הברית ארצות הברית
 שפות:  אנגלית עברית
 מספר עונות:  3 
 מספר פרקים:  26 
 תוכנית מקור:  כרונולוגית (MCU): "לוקי"
 תוכנית המשך:  כרונולוגית (MCU): "הוקאיי"
 הפקה
 מפיקים בפועל:  קווין פייגי בראד וינדרבאום
 חברת הפקה:  אולפני מארוול Squeeze
 הפצה:  Disney Platform Distribution
 מוזיקה:  לורה קרפמן
 אורך פרק:  33 דקות
 שידור
 רשת שידור:  דיסני+
 תקופת שידור מקורית:  11 באוגוסט 2021 – 29 בדצמבר 2024
 תקופת שידור בישראל:  16 ביוני 2022 – הווה
 קישורים חיצוניים
 אתר רשמי
 דף התוכנית ב-IMDb
 
מה אם...? (באנגלית: What If...?) היא סדרת טלוויזיה אנתולוגית מונפשת אמריקאית, שנוצרה ונכתבה עבור שירות הזרמת המדיה "דיסני+" על ידי איי. סי. בראדלי, המבוססת על סדרת חוברות הקומיקס של מארוול קומיקס באותו השם. הסדרה לוקחת רגעים ואירועים מרכזיים מהיקום הקולנועי של מארוול, ובוחנת מה היה קורה אילו הם היו מתרחשים אחרת. הסדרה מופקת על ידי אולפני מארוול, והיא הסדרה המונפשת הראשונה שלהם מאז שהפכה לחברת הפקות משלה. על בימוי הסדרה אמון בריאן אנדרוז.
עונתה הראשונה של הסדרה עלתה לשידור ב-11 באוגוסט 2021, והיא כוללת תשעה פרקים ומהווה חלק מהשלב הרביעי של היקום הקולנועי של מארוול. עונה שנייה, גם כן בת 9 פרקים, עלתה לשידור ב-22 בדצמבר 2023. עונה שלישית ואחרונה, בת 8 פרקים, עלתה לשידור ב-22 בדצמבר 2024. הסדרה זכתה לביקורות חיוביות לרוב, ששיבחו את הדיבוב, ההנפשה, קווי העלילה היצירתיים והתרחישים, ומנגד ביקרו את אורכי הפרקים וכתיבתם. לסדרה הוזמנה סדרת ספין אוף, "Marvel Zombies", המבוססת על אחד מפרקי העונה הראשונה ונמצאת כעת בפיתוח.
בישראל, הסדרה זמינה גם בדיבוב לעברית בדיסני+ החל מ-16 ביוני 2022. הדיבוב בוטל לאחר העונה הראשונה, והחל מהעונה השנייה, הסדרה מופצת עם כתוביות בעברית בלבד.
תקציר העלילה

עלילת הסדרה בוחנת מה היה קורה אילו רגעים ואירועים מרכזיים מהיקום הקולנועי של מארוול היו מתרחשים אחרת, וכיצד היה הדבר משפיע על היקום המוכר לקהל הצופים.
צוות המדבבים והדמויות

הערה: צוות המדבבים מופיע לפי סדר הופעתן של הדמויות. הדיבוב העברי בוים על ידי אפרת קרצמן ותמי ברק והופק על ידי עדי וולוצקי באולפני אלרום.
צוות המדבבים והדמויות > ראשי

ג'פרי רייט/רודיה קוזלובסקי – הצופה: חוצן השייך לגזע הצופים, המתבונן באירועים מרחבי היקומים הפזורים. יוצר הסדרה והתסריטאי הראשי, איי. סי. בראדלי, אמר כי דמותו של הצופה הוא "מעל לכל דבר אחר" והשווה את הדמות לצופה שצופה בסרטון של עכברוש גורר משולש פיצה לאורך המדרכה – "אין לו עניין להתיידד עם העכברוש, לחיות בין העכברושים, או לעשות דברים עכברושיים. הוא פשוט אומר, 'אחי, זה מדהים. תראה את הבחור הקטן הולך לו!' זה הקשר של הצופה עם האנושות". בראדלי אמר כי רייט לוהק לתפקיד מכיוון שקולו משלב כוח, כריזמה וסמכות עם "אישיות חמה".
סקירה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 9 | 9 | 11 באוגוסט 2021 | 6 באוקטובר 2021 |
|  | 2 | 9 | 9 | 22 בדצמבר 2023 | 30 בדצמבר 2023 |
|  | 3 | 8 | 8 | 22 בדצמבר 2024 | 29 בדצמבר 2024 |
סקירה > עונה 1

|  מספר פרק |  מספר פרק בעונה |  שם הפרק באנגלית |  שם הפרק בעברית |  בימוי |  כתיבה |  תאריך שידור מקורי |
| --- | --- | --- | --- | --- | --- | --- |
| 1 | 1 | What If... Captain Carter Were the First Avenger? | מה אם... קפטן קרטר הייתה הנוקמת הראשונה? | בריאן אנדרוז | איי. סי. בראדלי | 11 באוגוסט 2021 |
| 2 | 2 | What If... T'Challa Became a Star-Lord? | מה אם... שודדי החלל לקחו את הילד הלא נכון? | בריאן אנדרוז | מתיו צ'אונסי | 18 באוגוסט 2021 |
| 3 | 3 | What If... the World Lost Its Mightiest Heroes? | מה אם... העולם איבד את הגיבורים האדירים שלו? | בריאן אנדרוז | איי. סי. בראדלי ומתיו צ'אונסי | 25 באוגוסט 2021 |
| 4 | 4 | What If... Doctor Strange Lost His Heart Instead of His Hands? | מה אם... סטיבן סטריינג' היה מאבד את ליבו, ולא את הידיים? | בריאן אנדרוז | איי. סי. בראדלי | 1 בספטמבר 2021 |
| 5 | 5 | What If... Zombies?! | מה אם... זומבים?! | בריאן אנדרוז | מתיו צ'אונסי | 8 בספטמבר 2021 |
| 6 | 6 | What If... Killmonger Rescued Tony Stark? | מה אם... קילמונגר הציל את טוני סטארק? | בריאן אנדרוז | מתיו צ'אונסי | 15 בספטמבר 2021 |
| 7 | 7 | What If... Thor Were an Only Child? | מה אם... ת'ור היה ילד יחיד? | בריאן אנדרוז | איי. סי. בראדלי | 22 בספטמבר 2021 |
| 8 | 8 | What If... Ultron Won? | מה אם... אולטרון ניצח? | בריאן אנדרוז | מתיו צ'אונסי | 29 בספטמבר 2021 |
| 9 | 9 | What If... the Watcher Broke His Oath? | מה אם... הצופה הפר את שבועתו? | בריאן אנדרוז | איי. סי. בראדלי | 6 באוקטובר 2021 |
הפקה > פיתוח

בספטמבר 2018, אולפני מארוול הכריזו על פיתוח מספר סדרות עבור שירות הזרמת המדיה של חברת האם שלה, אולפני וולט דיסני, "דיסני+"; נשיא אולפני מארוול, קווין פייגי, התעתד לנקוט ב"תפקיד מעשי" בליווי תהליך הפיתוח של כל סדרה, זאת תוך כדי התמקדות ב"המשכיות של העלילות" עם הסרטים ו"טיפול" בשחקנים שיגלמו את דמויותיהם מהסרטים. במרץ 2019, דווח על כך שאולפני מארוול מתכננים להפיק סדרת אנימציה המבוססת על חוברות הקומיקס "מה אם...?" עבור "דיסני+". סדרת האנתולוגיה, שתופק על ידי פייגי, נועדה לחקור כיצד ובאילו מגוון דרכים היקום הקולנועי של מארוול המוכר לקהל הצופים ישתנה אילו אירועים מסוימים ובולטים בו היו מתרחשים אחרת, למשל, אם לוקי היה שולט בפטישו של תור, המיולניר. באולפני מארוול, קיוו שהשחקנים שמגלמים את הדמויות ביקום הקולנועי, יסכימו לשוב לדבב את דמויתיהם המונפשות גם בסדרה. חודש לאחר מכן, דיסני ומארוול הכריזו רשמית על הפקת הסדרה. בדצמבר 2019, חשף פייגי כי עונתה הראשונה של הסדרה תכלול 10 פרקים, ושהעבודה על פיתוח עונתה השנייה כבר החלה.
הפקה > כתיבה

עם ההכרזה על הסדרה, פייגי הסביר כי האירועים שיוצגו וישתנו במהלך הסדרה יהיו "רגעים מרכזיים" מכל רחבי היקום הקולנועי של מארוול. פייגי גילה כי, למשל, בפרק הראשון, תופיע דמותה של פגי קרטר שלוקחת את סרום הסופר-חיילים במקום סטיב רוג'רס. איי. סי. בראדלי, יוצרת הסדרה, היא גם התסריטאית הראשית, ואילו התסריטאי מתיו צ'ונסי משמש כעורך התסריטים. את הרעיונות לעלילות הפרקים הגו וכתבו בראדלי, צ'ונסי, במאי הסדרה, בריאן אנדרוז, המפיקים בראד וינדרבאום וסימונה פפרלי והתסריטאי ראיין ליטל, עם שימוש בחוברות הקומיקס המקוריות כהשראה לנקודות עלילתיות פוטנציאליות. לאחר יצירת 30 קונספטים לפרקים פוטנציאליים, פייגי בחר את הקונספטים המועדפים עליו, אשר נבחרו בקפידה רבה עוד יותר לצורך הרכבת פרקי העונה הראשונה. במקור, בראדלי העלתה רעיון לפרק שבחן מציאות אפשרית בה ג'יין פוסטר הפכה לגרסה נשית של תור. עם זאת, מאחר שהסרט "תור: אהבה ורעם" היה עתיד להציג את תהליך הפיכתה של פוסטר לתור האדירה, הרעיון נגוז. לאחר שמועה שגויה שקבעה שכל פרק יתמקד בסרט אחד מסאגת האינסוף, בראדלי הבהירה כי בכל פרק יוצגו מספר סרטים ודמויות, מתוך כוונה להציג את רוב הדמויות מכל הסרטים לאורך כל העונה.
הפקה > ליהוק

עם ההכרזה על הפקת הסדרה, תקוותם של אולפני מארוול הייתה לגרום לשחקנים המגלמים דמויות בסרטי היקום הקולנועי של מארוול, להסכים לשוב ולדבב את דמויותיהם המונפשות בסדרה. במהלך כנס הקומיק-קון שנערך ביולי 2019, חשף פייגי רשימת שחקנים שאישרו את שובם לדיבוב דמויותיהם המונפשות, שכללה את מייקל בי. ג'ורדן, סבסטיאן סטן, ג'וש ברולין, מארק רופאלו, טום הידלסטון, סמואל ל. ג'קסון, כריס המסוורת', היילי אטוול, צ'דוויק בוזמן, קארן גילאן, ג'רמי רנר, פול ראד, מייקל דאגלס, ניל מקדונו, דומיניק קופר, שון גאן, נטלי פורטמן, טאיקה ואיטיטי, טובי ג'ונס, דג'ימון הונסו, ג'ף גולדבלום ומייקל רוקר. פייגי אף הודיע גם כי השחקן ג'פרי רייט לוהק לדמותו של הצופה, שמקריין את הסדרה. חודש לאחר מכן, אטוול חשפה שמלאכת הדיבוב עבור הסדרה כבר החלה. בנובמבר 2019, גולדבלום ציין כי רוברט דאוני ג'וניור עתיד לשוב לגלם את דמותו של טוני סטארק בסדרה.
הפקה > תהליך ההנפשה

הסדרה עתידה להציג טכניקת רינדור גרפיקת תלת-ממד הנקראת "Cel shading", עם הנפשה המבוססת על מראם הוויזואלי של השחקנים. ראיין מיינרדינג, ראש הפיתוח החזותי של אולפני מארוול, עבד יחד עם אנדרוז על מנת למצוא את סגנון ההנפשה לסדרה, שבראדלי תיאר כ"סגנון קולנועי" יותר. בראדלי הוסיף כי אולפני מארוול "מנסים להשתמש בפלטת הצבעים, בתאורה, ובעיצוב הדמויות כדי לספר כמה שיותר" בדומה לסרט לייב אקשן. אולפן האנימציה "Squeeze" עבד על חמישה מתוך עשרת הפרקים בעונתה הראשונה של הסדרה. האנימטור סטיבן פרנק משמש כראש מחלקת ההנפשה של הסדרה.
עם התפרצות מגפת הקורונה, העבודה על הנפשת הדמויות התבצעה מבתי האנימטורים, לאחר שהעבודה הפרונטלית באולפני וולט דיסני הופסקה.
הפקה > מוזיקה

באוקטובר 2020, נודע שהמלחינה לורה קרפמן תלחין את המוזיקה עבור הסדרה.